
Nr.  11350 / 05.06.2026


REFERAT DE APROBARE
privind constatarea încetării de drept a unor contracte de concesiune, aprobarea radierii drepturilor de concesiune din cărțile funciare și actualizarea situației juridice a terenurilor aflate în proprietatea Orașului Murfatlar

 	În conformitate cu atribuțiile conferite inițiatorului prin prevederile art. 136 alin. (1), coroborate cu dispozițiile art. 211 din Ordonanța de Urgență nr. 57/2019 privind Codul administrativ, cu modificările și completările ulterioare, supun spre analiza și aprobarea Consiliului Local al orașului Murfatlar proiectul de hotărâre privind luarea act de încetarea de drept a unor contracte de concesiune și constatarea revenirii terenurilor în administrarea Orașului Murfatlar.
În conformitate cu prevederile art. 7 lit. k din contractele de concesiune, neobținerea autorizației de construire în termenul contractual atrage rezilierea de drept a contractului și obligația concesionarului de a elibera și preda terenul concedentului. Întrucât concesionarii nu și-au îndeplinit această obligație contractuală, au fost emise notificări de constatare a rezilierii de drept, iar ulterior terenurile au fost predate Orașului Murfatlar prin procese-verbale de predare-primire.
 Prin urmare, se impune adoptarea unei hotărâri prin care Consiliul Local să ia act de încetarea raporturilor contractuale și de revenirea terenurilor în administrarea U.A.T. Oraș Murfatlar.

